Góðan dag, David.
Hvað eruð þið að gera hér? –Við erum með svolítið óvænt.
Ef marka má svipinn á ykkur er þetta eitthvað sem ég vil ekki.
Stevie?
Þetta var skilið eftir handa þér í móttökunni.
Það lítur út fyrir að sumir hafi ástæðu til að fagna.
Af hverju gerir Patrick svona? –Einmitt það sem ég hugsaði.
Það er eiginlega að æra óstöðugan að fagna mánaðarlegum afmælum.
Svo sagði Alexis okkur að þetta væri lengsta samband
sem þú hefðir nokkurn tíma verið í.
Fjórir mánuðir, David. –Það er ekkert lítið.
Þetta er ekki lengsta samband sem ég hef verið í.
Ég var í mjög nánum tengslum við Toni í nokkur ár.
Hún var pennavinkona þín, David. –Hún sat í fangelsi, vinurinn minn.
Þetta gefur okkur ástæðu til að fagna.
Roland fann grill í skúrnum.
Mér finnst að þú ættir að bjóða Patrick í heimsókn
og þá skulum við kveikja upp í grillinu
og halda gamaldags grillveislu að hætti Rose–fjölskyldunnar.
Já, David.
Við höfum nú þegar fengið eftirrétt.
Þessi nægir áreiðanlega handa tíu manns.
Í fyrsta lagi er kakan ekki til skiptanna
og í öðru lagi ætlum við ekki að bjóða Patrick í grillveislu.
Hefur hann dregið í land? –Nei.
Stakk hann upp á að þið væruð í opnu sambandi?
Ekki ennþá. Það er allt í sómanum hjá okkur
og þess vegna vil ég ekki bjóða honum að koma
og borða eldsteikt kjöt með svona liði.
Svona lið er líka fólk.
Geturðu ekki verið glaður svona einu sinni, David?
Kannski er það þessi neikvæða hlédrægni sem olli því
að öll fyrri sambönd þín... –Fóru í vaskinn.
Runnu út í sandinn.
Ég held að við þurfum ekki að tala meira um þetta.
Ætlarðu sem sagt að bjóða Patrick?
Nei, Patrick kemur ekki.
Bless.
Mikið er hún mjúk.
Gerirðu þér einhverja grein fyrir því sem þú hefur gert?
Kakan virðist hafa bragðast vel.
Undanfarna þrjá mánuði hef ég sagt þér
að ég vilji ekki svona gjafir á mánaðarfresti.
Ég veit að þér finnst þetta voða gaman
en í þetta sinn gekk gamanið of langt.
Þetta var bara kaka, David. Hvaða máli skiptir þetta?
Í fyrsta lagi er svona kaka alltaf stórmál.
Sérstaklega þegar þessi sama kaka vakti athygli
allrar fjölskyldunnar minnar á þeirri staðreynd
að þetta væri lengsta samband sem ég hefði verið í.
Er þetta lengsta samband sem þú hefur verið í?
Ég hefði átt að gefa þér eitthvað fleira en bara kökuna.
Kakan var eiginlega of mikið af því góða.
Hún var mjög góð og ég át helminginn af henni á leiðinni.
Það sem ég á við er að við þurfum ekki
að fagna svona oft.
Við getum bara tekið einn dag í einu eins og venjulegt fólk.
Ef við blásum í lúðra í hverjum einasta mánuði
gætum við storkað örlögunum.
Við storkum ekki örlögunum með þessu.
Ég veit ekki hvernig fortíð þín var
en held samt að þú slappaðir betur af
og skemmtir þér betur ef þú lærðir að treysta öðrum.
Síðast þegar ég heyrði þetta var ég að slá mér upp með afmælistrúði
sem málaði á mér andlitið á næturnar
og sást svo aldrei eftir það. –Ég skil.
Þú þarft ekki að hafa neinar áhyggjur, David.
Ég get alveg skilað þessum miðum
á Juliu Stiles– bíómaraþonið í kvöld.
Ég skal fallast á að það var fullmikið af því góða.
Í fyrsta lagi vil ég að það komi fram
að það að horfa á myndir með Juliu Stiles
er aldrei of mikið af því góða.
Geturðu sem sagt farið? –Ekki í kvöld.
Ég er upptekinn í kvöld en ég gæti farið á morgun.
Hvað ætlarðu að gera í kvöld?
Það er bara svona fjölskyldudæmi á mótelinu.
Ekkert sem þú hefur...
Þá förum við bara annað kvöld.
Ég þarf að fara á bæjarskrifstofuna
og láta undirrita endurnýjun rekstrarleyfisins.
Hafðu samt engar áhyggjur, David.
Ólíkt afmælistrúðnum ætla ég að koma aftur.
Hann fannst aldrei. –Líklega er hann dauður.
Fylltu þetta bara út og þá getum við skráð þig inn.
Hæ, skvís.
Varstu að tala við mig? –Já, auðvitað.
Við hvern annan hefði ég átt að segja þetta?
Þetta er ekki illa meint.
Hvað er í gangi?
Mig langaði að leita ráða hjá þér. Stelpuráða, sem sagt.
Þú ert alltaf svo ráðagóð í svona strákamálum.
David er þá í vinnunni og þú hefur engan annan að tala við.
Ha? Hvað meinarðu?
Ég fækk SMS frá Ted og langaði að fá álit einhvers...
Sérfræðiálit þitt sem sagt áður en ég svaraði honum.
Þetta er það sem Ted sendi mér í morgun.
Ég er meira fyrir beyglur. Blikkandi broskarl.
Ekki gleyma því að við höfum ekki sést í margar vikur.
Hann hefur gert þetta óvart.
Kannski vill hann að þetta líti út fyrir að hafa verið óvart.
Þetta er ákveðin aðferð, Stevie.
Maður sendir einhverjum handahófskennd skilaboð
til að vekja athygli hans og áður en maður veit af
er maður farinn að tala aftur við hann.
Hver myndi gera slíkt?
Ég hef gert það. Mjög oft.
Ég gerði það í síðustu viku.
Það er út af þessu sem ég vel að vera ekki í sambandi.
Hæ, ég heiti Alexis. –Rachel.
Það var ekki ætlun mín að hlera samtal ykkar
en þetta er örugglega elsta bragð sem til er.
Maður sendir einhvern bulltexta
og segir svo að síminn hafi verið ólæstur ofan í tösku.
Einmitt.
Ég stundaði það að senda Zac Efron kannski bara eitt spurningarmerki
þegar mig vantaði bólfélaga.
Vesalingurinn var oftast kominn áður en ég sendi það.
Það er einmitt þannig sem við unnusti minn
höldum alltaf áfram að hittast.
Þú verður í herbergi 9, Rachel.
Við erum reyndar að tala saman.
Hvernig finnst þér að ég ætti að svara þessu?
Ég veit auðvitað ekkert um þetta samband þitt
en ég veit samt að manni verður lítið ágengt með leikaraskap.
Ekki nema maður vilji enda eins og ég hálfu ári síðar
þar sem ég reyni að krækja í hann aftur í 50. skiptið.
Nú sé ég bara Zac Efron fyrir mér.
Væri ekki einfaldara að vera bara hreinskilin?
Þá fengirðu í það minnsta svar.
Þú ert rosalega klár.
Þú ert líka sæt á hressandi og síður en svo ógnandi hátt.
Enn eitt velheppnaða stelpuspjallið.
Þegar þú sagðist hafa fundið grill
var þetta eiginlega ekki það sem mér datt í hug.
Við hverju bjóstu, Johnny?
Það eru engir takkar, enginn gaskútur og engir hliðarbrennarar.
Ég átti svo sem ekki von á að grillið hefði innbyggðan vínkæli
en þetta líkist ekki á nokkurn hátt þeim grillum sem ég er vanur.
Hvað? –Fyrirgefðu.
Ég sá þig sem snöggvast fyrir mér að elda mat.
Ekki láta svona, Johnny. Ég er algjör grillmeistari.
Vissirðu að mér hefðu áskotnast þrjár mismunandi svuntur
vegna grillhæfileika minna?
Á einni stendur "Leyfi til að grilla",
á annarri "Grillarinn"
og á þeirri þriðju "Grill vilja bara skemmta sér".
Það þarf meira en leyfi til að grilla
til að blása lífi í þetta aftur.
Ég finn að þú ert alveg skelfingu lostinn.
Þú skalt bara skreppa eftir kjöti og kolum
og ég kem þessum gamla jálki í gang.
Kærar þakkir, Roland.
Bara svo þú vitir það tengist þetta alls ekki því
að ég kunni ekki að grilla.
Ég fylgdist gaumgæfilega með því
þegar einkakokkarnir grilluðu hamborgarana hér á árum áður.
Ég veit um fullkomna svuntu handa þér.
"Vesalings litla ríka grillið."
Ég kem þessu í gang.
Ég held það. –Ég vona það.
Það væri bara sanngjarnt. Gerðu það, svaraðu játandi.
David!
Eyrun á þér hljóta að standa í ljósum logum.
Þegar þú sagðist ætla að koma til baka
áttirðu við að þú ætlaðir ekki að koma til baka.
Líka að ég þyrfti að eyða síðdeginu í að leita að þér á lestarteinunum
og í hinum og þessum ómerktu sendibílum.
Gerðirðu það? –Nei.
Það hvarflaði samt að mér eitt augnablik.
Kenndu mér um þetta, David. –Ég geri það.
Patrick var í þann veginn að fara þegar ég króaði hann af
og fékk hann til að borða með mér hádegismat.
Það var einmitt þá sem ég komst að þessu með grillveisluna
sem mér var boðið í en vissi samt ekki af því.
Af hverju sagðirðu mér ekki að mér væri boðið í grillveisluna?
Þau stungu ekki upp á grillveislunni
fyrr en þau höfðu lesið það sem stóð á kökunni.
Mér finnst það nú bara frekar fallega gert. –Takk, Pat.
Það er fallegt. Það heldur því enginn fram að það sé það ekki.
Það sem ég á við... –Svona nú.
Pat, værirðu til í að láta okkur ein eitt augnablik? –Auðvitað.
Það ætti líklega einhver að vera í búðinni.
Gaman að spjalla við þig, frú Rose. –Sömuleiðis.
Hvað ertu eiginlega að gera?
Ég sagði þér að ég vildi ekki gera mál úr þessu.
David, þú hlýtur samt að skilja að okkur finnist þetta spennandi.
Við pabbi þinn vissum aldrei neitt um sambönd þín hérna áður fyrr
og miðað við það sem ég hef heyrt var það hvert klúðrið á fætur öðru.
Ég á samt ekki við að það sé eitthvert samband þarna á milli...
Það er ekkert samband þar á milli heldur bara löng runa óhappa.
Ég veit ekki hvað ég gerði af mér í fyrra lífi
til að verðskulda þetta allt.
Ég hlýt að hafa verið Drakúla eða spunameistari.
Hvað ef við gætum bundið almennilegan sjóarahnút
á þessa óheppni þína?
Bara eftir að hafa varið fimm mínútum í næði
með honum yndislega Pat... –Við köllum hann ekki Pat.
Hann sér þig eins og þú ert.
Ég vona að hann sjái ekki nákvæmlega hvernig ég er.
Ó, David, nú hefurðu tækifæri
til að brjótast upp úr því kviksyndi sem fortíð þín var
og standa keikur í nútíðinni.
Leyfðu okkur að fagna því.
Þá það. Hann má koma.
Fyrirtak.
Hann þarf að taka gítarinn með sér. –Ha?
Það var nú eiginlega hann sem stakk upp á því
ef ske kynni að við settumst við arininn til að syngja saman.
Samsöngur kemur ekki til greina.
Ja hérna hér.
Hæ, Alexis. –Hæ.
Ég var stödd í nágrenninu
og datt því í hug að koma og heilsa upp á þig.
Ég ætlaði reyndar bara að senda SMS
en fannst síðan betra að koma bara við.
Gaman að þú skyldir gera það. –Mér finnst það líka gaman.
Það er gaman að sjá þig. –Mér finnst líka gaman að sjá þig.
Mig langaði sem sagt bara að heilsa upp á þig og nú er ég hér.
Ég fékk skilaboðin frá þér. –Hvaða skilaboð?
Skilaboðin.
Sendi ég þér skilaboð? –Kannski.
Kannski gerðirðu það ekki.
Gerðirðu það? Ég er bara ekki viss.
Hvað stóð í þeim? –Ekkert.
Ég held að það hafi bara alls ekki staðið neitt í þeim.
Það var eitthvað um að þú værir meira fyrir beyglur.
Ó, Guð, sendi ég þér þessi skilaboð?
Nei, ég held ekki.
Hamingjan góða. Ég gerði það.
Sendirðu mér þau? –Fyrirgefðu.
Ég ætlaði ekki að senda þau til þín.
Þú ert kjánaprik. Af hverju heldurðu að ég hafi komið?
Ég kom til að segja þér að fara varlega
vegna þess að svona skilaboð sem rata í rangar hendur...
Ég ætlaði reyndar að senda þau til Heather. –Heather, já.
Þið Heath og beyglurnar.
Hún spurði mig hvort hún ætti að kaupa skonsur eða beyglur.
Hvað um það, núna vitum við þetta. Þetta er komið á hreint.
Þú hefðir bara getað sent mér SMS.
Þú þurftir ekki að koma alla leið hingað.
Eins og ég sagði þá var ég stödd hér í nágrenninu.
Ég ákvað því að líta við til að sjá svipinn á þér
þegar þér yrði ljóst að þú hefðir sent skilaboðin
til rangrar manneskju.
Fyrirgefðu hvað ég hef haft lítið samband við þig upp á síðkastið.
Góði, láttu ekki svona.
Ég ætla að hætta að trufla þig. Gaman að sjá þig, hr. Beygla.
Þetta er auðvitað á milli ykkar Heather
en fyrst þú sendir skilaboðin til mín
er þetta eiginlega á milli okkar allra.
Hafðu það rosalega gott í dag.
Þetta lítur vel út, Roland.
Klukkan hvað ætlarðu að kveikja upp í þessari elsku?
Ég veit það ekki alveg.
Svona klukkutíma áður en þið ætlið að borða.
Ég hafði hugsað mér að við borðuðum um klukkan átta.
Hvar erum við eiginlega? Í Barcelona?
Klukkan sjö, kannski? –Sjö hljómar betur.
Ertu tilbúinn, elskan? –Já.
Hægan nú, hvert ætlarðu?
Við Jocelyn erum á leið í fæðingarundirbúningstíma.
Ég eyddi 100 dollurum í hamborgara.
Takk, Johnny.
Takk fyrir að núa mér því um nasir þegar ég get ekki mætt.
Geturðu ekki mætt? Þú sagðir það aldrei.
Þú stærðir þig bara af því að vera grillmeistari.
Hann er það svo sannarlega. Sagðirðu honum frá svuntunum?
Já, hann gerði það.
Ég treysti á að hann myndi grilla.
Þú ættir kannski bara að hætta við að halda þessa grillveislu.
Ég ætla ekki að hætta við hana.
Ég verð bara að finna lausn á þessu.
Já, einmitt. Síðan gerist þetta.
Þetta mun ekki gerast.
Nei, bara að þú skemmir matinn eða kunnir alls ekki á þetta.
Þetta var alls ekki jafn erfitt og þú hélst í fyrstu.
Færðu þig aðeins frá, hr. Rose.
Ætlarðu að úða meiri grillvökva á kolin? –Nei.
Viljið þið að ég hjálpi eitthvað til?
Nei, ég held að við ráðum við þetta.
Er það? Frábært.
Þá ætla ég að ná mér í annan bjór.
Gerðu svo vel.
Þarna kom loksins að því að maður byrjaði aftur að grilla.
Mér sýnist þessi vera einmitt mátulega steiktur.
Ég ætlaði akkúrat að segja það sama.
Segðu mér samt sem áður hver þeirra það var.
Það var þessi þarna.
Já, það var einmitt þessi.
Ætti ég að fara og bjarga honum? –Þetta verður allt í lagi.
Við skulum bara halla okkur aftur og njóta þess
að horfa á þessa fjallmyndarlegu menn tengjast yfir opnum eldi.
Þessi lítur vel út. Er hann fullsteiktur?
Hvað er annars að frétta? Hvernig gengur í búðinni?
Mjög vel. –Já!
Það kemur samt á óvart því mögulega veistu
að ég hef alltaf átt frekar erfitt með að vinna með öðrum.
Nú er splunkunýr kafli hafinn í lífi þínu, David.
Þú gerðir þetta allt alveg sjálfur.
Bara svo þú vitir það var þetta ekki alvöruhrós.
Takk samt.
Hæ. –Hæ.
Ég fór að ráði þínu sem mér finnst stórundarlegt
í ljósi þess að við erum bara nýbúnar að kynnast.
Einmitt það. Og?
Það kom í ljós að þessi skilaboð voru ekki ætluð mér.
Kærastan hans var stödd í bakaríi
og þess vegna minntist hann á beyglur.
Það hefði reyndar verið ágætt að vita af því að hann ætti kærustu
þegar við töluðum saman fyrr í dag
en mér þykir samt leiðinlegt að heyra þetta.
Mér finnst ég eiginlega bera ábyrgð á þessu.
Já, ég sé það.
Samt er þetta frekar skrítið því oftast nær er það ég sem er elt.
Mig grunaði það þegar ég leit á andlitið á þér og líkamann.
Einmitt?
Þú fékkst samt svar.
Veistu hvað, Rachel? Að sumu leyti finnst mér
eins örlögin hafi leitt okkur saman í dag.
Það verður líklega það eina góða sem ég mun fá út úr deginum.
Ó, nei. –Ó, jú.
Ef ég á að segja eins og er kom ég hingað
til að reyna að taka aftur saman við ákveðinn mann
en það gerðist ekki neitt.
Þessari tilraun minni lýkur því
með því að ég gisti ein á einhverju vegamóteli.
Það er ekki öll nótt úti enn.
Viltu ekki bara koma með mér í grillveisluna
sem foreldrar mínir standa fyrir?
Við getum verið saman þar.
Það væri æðislegt. Takk.
Einmitt svona, gættu að því hvar þú stígur niður.
Þetta er flott.
Fullkomið. Svona já.
Við erum ágætir saman, Pat.
Nei, John. Við köllum hann ekki Pat.
Nei, við ætlum ekki að gera það.
Við ætlum þó ekki að bíða eftir Alexis, er það?
Það liggur við að ég gæti borðað dúkinn.
Meðalsteiktur handa David. –Takk fyrir.
Þetta var raunar ekki í fyrsta skiptið
sem ég hef unnið fyrir Rose–fjölskylduna.
Fyrsta starfið mitt þegar ég var í menntaskólanum
var á Rose–vídeóleigu.
Þú ert að grínast. Hvaða útibú?
785. –785, segirðu.
Þú varst gallharður á sektar– greiðslunum. –Takk fyrir það.
Værirðu til í að rétta mér tómatsósuna?
Hvernig stendur á því að ég vissi ekki að þú hefðir unnið þar?
Við skulum vona að þið haldið áfram að koma hvor öðrum á óvart.
Það heldur sambandinu erótísku.
Viltu gera svo vel að nota ekki þetta orð
þegar samband mitt ber á góma.
Má ég samt gera það? –Nei.
Allir sem eru með glas eiga nú að lyfta því.
Skál fyrir samböndum, gömlum og nýjum.
Takk fyrir að bíða.
Þú kemur einmitt mátulega, Alexis.
Þetta er Rachel, nýja vinkona mín.
Hún á svolítið erfitt í dag.
Patrick? –Rachel.
Hvað ertu að gera hérna? –Hvað ert þú að gera hérna?
Ég hef sent þér skilaboð í tvo daga.
Bíddu nú hæg, er Patrick unnusti þinn?
Áttu unnustu? –Nei.
Ég meina ekki lengur en einu sinni vorum við...
Hvað er á seyði hérna, Patrick?
Ég held að ég þurfi að bregða mér afsíðis eitt augnablik.
David...
Ég tala við þig eftir smástund. Við þurfum að ræða ýmislegt.
Hver er þetta?
Ég gjóaði rétt sem snöggvast augunum á diskinn minn.
Ég þarf að útskýra svolítið fyrir þér, David.
Hvað er það helst sem þú vilt útskýra?
Við Rachel vorum trúlofuð en ég sleit sambandinu
áður en ég flutti hingað.
Þú þarft ekki að útskýra neitt fyrir mér.
Mér finnst ég þurfa að gera það.
Þú þarft líka að gera það en þetta er bara eitthvað
sem ætlast er til að maður segi.
Haltu endilega áfram.
Við byrjuðum saman þegar við vorum í menntaskóla
og höfum verið sundur og saman æ síðan.
Við féllum einhvern veginn alltaf í sama farið.
Hún hefur sem sagt haft samband við mig síðustu mánuði
í þeirri von að við tækjum saman aftur.
Síðustu mánuði, hvað meinarðu?
Datt þér ekki í hug að segja mér frá því?
Þú sem stóðst fyrir framan mig
og sagðir að ég ætti að treysta fólki.
Ég veit það.
Ég var fullkomlega sáttur við að treysta því ekki
enda er ég vanastur því að treysta ekki fólki.
Þannig líður mér best. Áður en ég veit af
finn ég risastóra smáköku á dyrapallinum hjá mér
og þú heldur því fram að ég þurfi ekki að hafa neinar áhyggjur.
Ég vildi bara ekki að þetta hefði áhrif á það sem við eigum saman.
Ég meina það þegar ég segi að þú þurfir ekki að hafa áhyggjur.
Það gilti einu hvað ég lagði mig mikið fram
í sambandinu við hana, það var aldrei rétt.
Þangað til nýlega vissi ég ekki af hverju það var.
David. Ég hef farið í gegnum lífið
án þess að mér væri ljóst hvað þetta "rétta" væri.
Svo kynntist ég þér og þá breyttist allt.
Þú lætur mér líða eins og ég sé að gera rétt.
Þetta er mögulega eitt það fallegasta
sem nokkur hefur sagt.
Fyrir utan það sem sagt var í jólaþætti Downton Abbey.
Þetta er sannleikurinn. –Ég veit það.
Minn sannleikur er samt sá að ég er skemmd vara.
Þetta kom mér í mjög mikið uppnám
og ég held að ég verði að fá tíma til að melta þetta.
Gott og vel.
Ég var reyndar ekki búinn að borða neitt.
Ég skal sækja hamborgara handa þér.
Fleiri en einn.
Komdu líka með kartöflusalat.
Það var hitt og þetta meðlæti á borðinu
og það væri fínt ef þú kæmir bara með smávegis af öllu.
Ekkert mál.
Hvað heldurðu að það sé langt þangað til ég get farið inn?
Ég veit það ekki. Hann borðaði sex hamborgara
og því geri ég ráð fyrir að hann sofni fljótlega.
Vesalings drengurinn minn.
Ég sagði honum að hann væri kominn upp úr kviksyndinu
en það er ekki rétt, John.
Hann sekkur hægt og rólega og ég get ekkert gert til að breyta því.
Ekki misskilja mig. Mér líður ferlega yfir þessu
og finnst að sumu leyti sé þetta mér að kenna
vegna þess að ég bauð Rachel í grillveisluna
en hann hefur samt horft á þennan þátt í þrjá klukkutíma
og síminn minn er þarna inni.
Þú þarft kannski bara að vera símalaus eitt kvöld, Alexis.
David!
David.
Gaman að hitta þig í dag.
Íslenskur texti: Berglind Anna Sigurðardóttir